ΑΝΑΚΟΙΝΩΣΗ ΤΗΣ ΕΠΙΤΡΟΠΉΣ ΠΡΟΣ ΤΟ ΣΥΜΒΟΥΛΙΟ σχετικά με την συνδρομή που πρέπει να καταβληθεί στο Ταμείο Προώθησης του Διεθνούς Ελαιοκομικού Συμβουλίου (ΔΕΣ) για την εκστρατεία πληροφόρησης 2000/2001 που αποσκοπεί στην αύξηση της κατανάλωσης ελαιολάδου και επιτραπέζιας ελιάς σε τρίτες χώρες

ΑΝΑΚΟΙΝΩΣΗ ΤΗΣ ΕΠΙΤΡΟΠΉΣ ΠΡΟΣ ΤΟ ΣΥΜΒΟΥΛΙΟ

σχετικά με την συνδρομή που πρέπει να καταβληθεί στο Ταμείο Προώθησης του Διεθνούς Ελαιοκομικού Συμβουλίου (ΔΕΣ) για την εκστρατεία πληροφόρησης 2000/2001 που αποσκοπεί στην αύξηση της κατανάλωσης ελαιολάδου και επιτραπέζιας ελιάς σε τρίτες χώρες

1. Το άρθρο 11 παράγραφος 1 του κανονισμού αριθ. 136/66/ΕΟΚ [1] του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών, όπως τροποποιήθηκε με τον κανονισμό (ΕΚ) αριθ. 1638/98 [2], επιτρέπει στην Κοινότητα να πραγματοποιεί, άμεσα ή έμμεσα, ενέργειες ενημέρωσης καθώς και άλλες ενέργειες που αποσκοπούν στην προώθηση, στα κράτη μέλη ή σε τρίτες χώρες, της κατανάλωσης ελαιολάδου και επιτραπέζιας ελιάς που παράγονται στην Κοινότητα.

[1] ΕΕ 172 της 30.9.1966, σ. 3025/66.

[2] ΕΕ L 210 της 28.7.1998, σ. 32.

Με το άρθρο 11 παράγραφος 2 του εν λόγω κανονισμού αριθ. 136/66/ΕΟΚ ζητείται από την Επιτροπή να ανακοινώσει στο Συμβούλιο το πρόγραμμα ενεργειών που προτίθεται να αναλάβει κατά τη διάρκεια της(των) επόμενης(ων) περιόδου(ων).

2. Ως πλήρες μέλος της Διεθνούς Συμφωνίας για το Ελαιόλαδο και τις Επιτραπέζιες Ελιές (AIHOOT), που υπογράφηκε στην Γενεύη το 1986, ανανεώθηκε για πέντε έτη από την 1η Ιανουαρίου 1994 και παρατάθηκε για δύο έτη μέχρι τις 31 Δεκεμβρίου 2000, η Κοινότητα πρέπει να καταβάλλει κάθε έτος συνδρομή στο Ταμείο Προώθησης του Διεθνούς Ελαιοκομικού Συμβουλίου (ΔΕΣ) που αποσκοπεί στην αύξηση της κατανάλωσης ελαιολάδου και επιτραπέζιας ελιάς στις τρίτες χώρες.

Κατά την κατάρτιση του προϋπολογισμού για το 2000, η βασική αρχή της συνδρομής είχε ληφθεί υπόψη στο κεφάλαιο B1-38 : ενέργειες προώθησης.

3. Εδώ και πολλά έτη, η Κοινότητα καταβάλλει μία υποχρεωτική και μία προαιρετική συμβολή. Το ποσό αυξήθηκε με την πάροδο των ετών, και το 1999 ήταν ίσο με 5 706 450 EUR για πρόγραμμα του οποίου το συνολικό κόστος ανερχόταν σε 5 836 400 EUR.

Το εν λόγω πρόγραμμα αφορά κυρίως ενέργειες πληροφόρησης, κατάρτισης και έρευνας που πραγματοποιήθηκαν σταδιακά σε διάφορες τρίτες χώρες.

Οι ενέργειες προώθησης ξεκίνησαν στην αγορά των Ηνωμένων Πολιτειών (1983/84) και συνεχίστηκαν στην Αυστραλία (1989/90) και στην Ιαπωνία (1991/92). Από τότε, εκστρατείες προώθησης πραγματοποιήθηκαν στον Καναδά (1994/95), στην Αργεντινή (1994/95) [3], στην Ταϊλάνδη (1996/97), στην Νοτιοανατολική Ασία (Ταϊβάν 1998/99) και στη Βραζιλία (1998/99).

[3] Το 1999 καταργήθηκε η προώθηση στην Αργεντινή λόγω της εφαρμογής, εκ μέρους των αργεντινών αρχών, ενός φόρου επί του εισαγόμενου ελαιολάδου.

Λαμβάνοντας υπόψη, αφενός, τα πολύ θετικά αποτελέσματα από πλευράς αύξησης της κατανάλωσης ελαιολάδου στις χώρες που επωφελούνται από τα προγράμματα προώθησης του ΔΕΣ (βλ. πίνακα στον παράρτημα) και, αφετέρου, τις προοπτικές εξέλιξης της προσφοράς ελαιολάδου στην Κοινότητα, η Επιτροπή εκτιμά ότι είναι αναγκαίο να συνεχιστούν, παράλληλα με τις εκστρατείες που πραγματοποιούνται στην Κοινότητα, οι δραστηριότητες προώθησης σε ορισμένες τρίτες χώρες μέσω του Διεθνούς Ελαιοκομικού Συμβουλίου.

Για το λόγο αυτό, προτείνεται να συνεχιστεί η στήριξη του Ταμείου Προώθησης με χρηματοδοτική συνδρομή για την περίοδο 2000/2001.

4. Τον Ιούλιο 1999, το Διεθνές Ελαιοκομικό Συμβούλιο (ΔΕΣ) διαβίβασε στην Επιτροπή το πρόγραμμα ενεργειών που πρόκειται να εφαρμοστούν κατά την περίοδο 2000/2001 (από τον Μάρτιο 2000 μέχρι τον Φεβρουάριο 2001), καθώς και την κατανομή των προβλεπόμενων στο σχέδιο προϋπολογισμού χρημάτων που απαιτούνται για τη χρηματοδότηση των εν λόγω ενεργειών.

Οι βασικοί άξονες του εν λόγω προγράμματος αφορούν:

- ενέργειες προώθησης, δημοσίων σχέσεων και πληροφόρησης (επιστημονικής, διαιτολογικής και γαστρονομικής) στις ανωτέρω τρίτες χώρες,

- τη συνέχιση των επιστημονικών ερευνών καθώς και την διάδοση των αποτελεσμάτων των ερευνών που έχουν πραγματοποιηθεί,

- την παραγωγή ενημερωτικού υλικού και την διανομή του σε διεθνείς εκδηλώσεις σε διάφορες χώρες,

- έρευνες αγοράς και μελέτες αξιολόγησης των προγραμμάτων που εφαρμόζονται.

Το κόστος του προγράμματος που υποβλήθηκε από το ΔΕΣ ανέρχεται σε 6 123 650 EUR.

Η ενδεικτική κατανομή ανά μεγάλα κεφάλαια έχει ως εξής:

>ΘΕΣΗ ΠIΝΑΚΑ>

5. Η Επιτροπή εξέτασε το σχέδιο προγράμματος, το οποίο αποτελεί τη συνέχεια των ενεργειών που έχουν πραγματοποιηθεί προηγουμένως. Η στρατηγική φαίνεται ότι ανταποκρίνεται καλά στους στόχους και ότι τα προτεινόμενα μέσα συνάδουν με την ακολουθούμενη στρατηγική.

Εξάλλου, οι μελέτες αξιολόγησης που εκπονήθηκαν στη διάρκεια των τελευταίων ετών επιβεβαιώνουν την αποτελεσματικότητα των ενεργειών που πραγματοποιήθηκαν.

Ο μόνος νεωτερισμός συνίσταται στην επέκταση των ενεργειών προώθησης στην Κίνα και, με βάση έρευνες της αγοράς, αποδεικνύεται ότι η χώρα παρουσιάζει δυνητικώς μεγάλο ενδιαφέρον.

Λαμβάνοντας υπόψη αφενός των προβλεπόμενων, στον προϋπολογισμό 2000, χρηματοδοτικών μέσων για την προώθηση στις τρίτες χώρες και αφετέρου της πιθανότητας έναρξης, το 2000 και για άλλα προϊόντα, ενεργειών προώθησης στις εν λόγω χώρες, η Επιτροπή κρίνει ότι για να υπάρξει ισορροπία δικαιολογείται ελαφρά μείωση των διατιθέμενων για την προώθηση του ελαιολάδου χρημάτων.

Λόγω των σοβαρών επενδύσεων που έχουν ήδη πραγματοποιηθεί στον κλάδο και παρά την επέκταση του πεδίου εφαρμογής των μέτρων αυτών προώθησης, η Επιτροπή είναι πεπεισμένη ότι η ανωτέρω δημοσιονομική προσαρμογή δεν απειλεί ποσώς την αποτελεσματικότητα των προβλεπόμενων από το ΔΕΣ ενεργειών.

Συνεπώς, ο προτεινόμενος συνολικός προϋπολογισμός που προτείνεται από το ΔΕΣ, πρέπει να προσαρμοστεί ως εξής:

>ΘΕΣΗ ΠIΝΑΚΑ>

Επισημαίνεται ότι πρόκειται για ανώτατα ποσά που θα καταστούν οριστικά μετά από προκήρυξη υποβολής προσφορών που διενεργεί το ΔΕΣ για την επιλογή οργανισμών επιφορτισμένων με τον καθορισμό των προγραμμάτων. Η προσφυγή σε διαδικασία δημοπρασίας είναι αναγκαία για τη χρηστή δημοσιονομική διαχείριση.

6. Το ανωτέρω ποσό καλύπτεται από:

· υποχρεωτική συνδρομή των μελών του ΔΕΣ ύψους 500 000 EUR (εκ μέρους της Κοινότητας ανέρχεται σε 404 850 EUR, κατ´εφαρμογή της μεθόδου κατανομής που προβλέπεται από τη συμφωνία),

· εθελοντική συνδρομή της Κοινότητας ύψους 5 094 270 EUR κατ´ανώτατο όριο,

· πρόβλεψη εσόδων 65 000 EUR που προέρχονται από πωλήσεις δημοσιεύσεων του ΔΕΣ.

Κατά συνέπεια, η συνολική χρηματοδοτική συνδρομή της Κοινότητας για την περίοδο 2000/2001 θα ανέλθει σε 5 499 120 EUR, δηλαδή παρουσιάζει μείωση κατά 3,7% σε σύγκριση με τη συνολική συνδρομή της προηγούμενης περιόδου (5 706 450 EUR).

Επισημαίνεται ότι επειδή λήγει, στις 31 Δεκεμβρίου 2000, η ισχύουσα σήμερα συμφωνία, θα προταθεί μια πρώτη ανάληψη υποχρεώσεων για να καλύψει τις προβλεπόμενες έως τότε δαπάνες, ενώ μετά την παράταση της συμφωνίας πέραν της 1ης Ιανουαρίου 2001 θα ζητηθεί δεύτερη ανάληψη υποχρεώσεων.

Εξέλιξη της κατανάλωσης βάσει των στοιχείων για τις εισαγωγές

(1 000 τόνοι)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>